ߖߐ߲߫ ߦߋ߫ ߘߞߋ߬ߝߊ߬ ߡߏߙߌ߬ ߞߊ߬ߡߙߊ߫ ߖߐ߲߬ߡߊߛߌߣߌ߲ߟߐ߲߫ ߘߌ߫؟

ߖߐ߲߫ ߦߋ߫ ߘߞߋ߬ߝߊ߬ ߡߏߙߌ߫ ߞߊ߬ߡߙߊ߫ ߖߐ߲߬ߡߊߛߌߣߌ߲ߟߐ߲߫ ߘߌ߫؟

ߞߏ߲߬ߓߏ ߡߏߙߌ߬ ߞߊ߬ߡߙߊ߫ ߡߏߦߌ߫ ߘߊ߫ ߓߌߟߏ߲ ߠߋ߬߸ ߁߉߈߈ ߘߓߊ߬ߓߌߟߊ ߕߟߋ߬ ߀߈ ߡߊ߬߸ ߞߎߣߊߘߎ߯ ߖߊߟߏ߲߫߸ ߡߌ߬ߛߊ߬ߡߊ߰ߣߊ߫ ߡߙߊ߬ߘߊ߰ߙߋ߲ ߸ ߞߊ߲ߞߊ߲߫ ߡߙߊ߬ߓߊ߰ߘߊ ߞߣߐ߫߸ ߡߊ߲߬ߘߋ߲߫ ߖߌ߬ߣߍ߬.

 ߒ ߝߊ߬ ߟߊ߲߱ߛߌ߬ߣߍ߬ ߣߌ߫ ߒ ߣߊ߫ ߛߌ߬ߙߊ߫ ߞߏ߬ߣߊ߬ߕߍ߫ ߟߎ߫ ߡߏߦߌߝߋ߲ ߠߋ߬ (ߊߟߊߡߊ߬ ߘߌ߬ߢߍ߬ ߞߍ߫ ߘߴߊ߬ߟߎ߫ ߡߊ߬).

ߊ߬ ߝߊ߬ ߕߘߍ߬ ߛߊߟߌ߫ ߢߍߓߊ߮ ߟߋ߬ ߘߌ߫ ߖߊߟߏ߲߫߸ ߛߊ߲߬ ߄߀ ߢߐ߲߰ ߞߘߐ߫، ߊ߬ ߝߊ߬ ߛߊ߬ ߘߊ߫ ߞߵߊ߬ߟߋ߫ ߖߍ߬ߘߍ ߛߌ߭ ߕߏ߫ ߛߊ߲ߖߌ߫ ߆߸ ߌߛߊ߫ ߡߏߦߌ߫ ߁߉߉߄.

ߊ߬ ߘߏ߲߬ ߘߊ߫ ߘߎ߰ߡߊ߬ ߞߊߙߊ߲ ߠߊ߫ ߓߊߕߍ߫ ߖߊ߲߬ߞߊ߰ߣߊ߫ ߁߉߉߅߸ ߞߵߊ߬ ߛߐ߬ߘߐ߲߬ ߛߌ ߕߏ߫ ߛߊ߲߬ ߇، ߊ߬ ߣߊ߫ ߛߊ߬ ߘߊ߫ ߂߀߀߃ ߞߊ߬ ߛߌ߭ ߕߏ߫ ߛߊ߲߬ ߁߅.

ߊ߬ ߞߵߊ߬ ߝߊ߬ߞߊ߲ (ߒߞߏ) ߞߊ߬ߙߊ߲ ߂߀߀߆ ߊ߬ ߛߌ߭ ߛߊ߲߬ ߁߈ ߓߊߕߍ߫ ߖߊ߲߬ߞߊ߰ߣߊ߫ ߞߊ߲ߞߊ߲߫ ߡߊ߲߬ߘߋ߲߫ ߖߌ߬ߣߍ߫، ߂߀߀߇ ߟߋ߬ ߟߊ߫. 

ߛߊ߲߬ ߁߂ ߘߎ߰ߡߊ߬ߞߊߙߊ߲ ߞߐ߫ ߸ ߊ߬ ߕߊ߯ ߘߴߊ߬ ߟߊ߫ ߞߊ߬ߙߊ߲ ߕߐ߭ ߓߟߏߟߊߕߎ߲߰ ߞߊ߲ߡߊ߬ ߖߡߊ߬ߣߊ ߞߐߞߊ߲߬، ߏ߬ ߟߋ ߞߵߊ߬ ߥߊ߫ ߓߡߊ߬ߞߐ߫، ߊ߬ ߞߊ߬ߙߊ߲߬ ߘߊ߫ ߞߎ߬ߙߊ߬ߣߊ ߕߋߙߌ ߟߎ߬ ߟߊ߫ ߞߊ߬ߙߊ߲߬ߕߊ ߟߊ߫ ߖߌߞߙߐߣߌ߲߫. 

ߏ߬ ߞߐ߫ ߞߊ߬ ߕߊ߯ ߊߣߊߛߌ߫ ߓߣߎ߬ ߡߊ߯ߟߞߌ߫ ߟߊ߫ ߓߊߖߊߙߊ߲ ߂߲ ߠߊ߫، ߏ߬ ߟߋ ߓߍ߯ ߞߐ߫ ߛߊ߫߸ ߊ߬ ߞߵߊ߬ ߞߎ߲߬ߛߌ߫ ߛߎ߰ߘߎ߬ߟߊ߫ ߟߊ߫߸ ߣߊߟߌ߬ߡߎ߲߬ ߡߞߊ߫ ߘߌ߫߸ ߞߊ߬ ߕߊ߯ ߊ߬ ߟߊ߫ ߞߊ߬ߙߊ߲ ߕߐ߭ ߓߟߏߟߊߕߎ߲߰ ߞߊ߲ߡߊ߬ ߦߋ߬، ߊ߬ ߞߊ߬ ߛߊ߲߬ ߘߊ߲ߘߐ߫ ߞߴߦߋ߲߬߸ ߞߊ߬ ߓߐ߫ ߖߐ߲ߓߐ߲߫ ߞߟߊߒߞߋ ߟߎ߬ ߘߌ߫ ߦߋ߫ ߛߙߊ߬ߣߎ߲߬ ߟߐ߲ ߘߐ߫.

ߊ߬ ߓߐ ߞߐ ߘߐ߫ ߦߋ߲߬߸ ߊ߬ ߣߊ߬ ߘߴߊ߬ ߟߊ߫ ߢߍߥߟߊ ߡߎ߰ߡߍ ߟߊߕߊ߬ߡߌ߲߬ ߒߞߏ ߡߊ߬ ߂߀߁߅ ߕߙߊߓߊ ߕߟߋ߬ ߁߅، ߢߍߥߟߊ ߏ߬ ߞߍ߫ ߘߴߊ߬ ߓߟߏߡߊߞߊ߭ ߟߋ߬ ߘߌ߫ ߞߏ߫ ߛߊ߬ߓߊ ߢߌ߲߬ ߠߎ߬ ߞߊߡߊ߬ ߒߞߏ ߘߐ߫:

߁߭-ߡߐ߰ ߟߊ߬ߞߊߙߊ߲ ߒߞߏ ߣߌ߫ ߒߞߏߞߏ ߟߊ߫.

߂߲-ߞߟߋߞߟߋ ߟߎ߬ ߥߎߢߊ߲ߓߍ߲ ߠߎ߬ ߣߌ߫ ߖߌ߬ߦߊ߬ߞߊ߲ ߠߎ߬ ߟߊ߫ ߒߞߏ ߘߐ߫.

߃߲-ߞߝߊ߬ ߛߓߍߦߊ ߒߞߏ ߘߐ߫.

ߞߵߊ߬ ߕߊ߬ ߂߀߁߅ ߏ߬ ߡߊ߬ ߞߊ߬ ߛߋ߫ ߓߌ߬ ߡߊ߬߸ ߊ߬ ߓߘߊ߫ ߞߊ߬ߝߊ߫ ߗߡߍ߬ ߣߌ߫ ߞߐߖߊ߲߫ ߠߊߦߌ߬ߙߌ߲߬ߘߌ߬ ߒߞߏ ߘߐ߫. 

ߊ߬ ߢߐ߲߰ ߞߝߊ߬ ߛߓߍ߬ߟߊ߫ ߡߊ߫ ߣߊ߬ ߘߎߢߊ߫ ߘߐ߬ߝߐ ߞߣߐ߫ ߡߎߣߎ߲߬߸ ߣߴߏ߬ ߦߋ߫ ߞߊ߬ߝߊ߫ ߁߀߀ ߛߓߍ ߘߌ߫ ߛߊ߲߬ ߣߊ߯ߣߌ߲߫ ߞߣߐ߫، ߊ߬ ߟߊ߫ ߞߝߊ߬ ߛߓߍߦߊߣߍ߲ ߏ߬ ߞߙߎߞߍ߬ߙߍ ߓߍ߲߬ ߘߊ߫ ߞߐߜߍ߫ ߇߀߇߃ ߟߋ߬ ߡߊ߬߸ ߊ߬ ߛߐ߲ߜߐ߲߫ ߠߎ߬ ߦߙߌߞߊ ߓߍ߲߬ ߘߊ߫ ߛߐ߲ߜߐ߲߫ ߁߉ ߈߀߄߄ ߠߋ߬ ߡߊ߬.

ߘߞߋ߬ߝߊ߬ ߡߏߙߌ߫ ߞߊ߬ߡߙߊ߫ ߖߐ߲߬ߡߊߛߌߣߌ߲ߟߐ߲߫ ߓߘߊ߫ ߢߍߓߊ߯ߦߊ ߘߊ߬ߘߌ߫ ߡߊ߲߬ߘߋ߲߬ ߣߌ߫ ߘߎߢߊ߫ ߞߣߐ߫، ߌ ߕߴߏ߬ ߟߐ߲߫ ߕߎ߬ߢߊ߬ ߘߌ߫߸ ߝߏ߫ ߣߴߌ ߞߵߊ߬ ߟߊ߫ ߛߊ߲߬ ߄ ߓߊ߯ߙߊ ߣߌ߲߬ ߣߴߊ߬ ߛߐ߬ߘߐ߲߬ߛߌ ߛߎߡߊ߲߫ ߢߐ߲߮ ߡߊ߬،ߓߊ߸ ߣߴߌ ߞߊ߬ ߗߍ߬ߡߍ ߘߐߕߟߊ߫ ߛߊ߲߬ ߄ ߕߍ߫߸ ߏ߬ ߦߋ߫ ߞߊ߬ߝߊ߫ ߂߅ ߟߋ߬ ߘߌ߫ ߛߊ߲߬-ߊ-ߛߊ߲߬، ߛߊ߲߬ ߄ ߘߏ߲߬ ߦߋ߫ ߞߊߙߏ߫ ߄߈ ߠߋ߬ ߘߌ߫߸ ߏ߬ ߦߋ߫ ߞߊߙߏ-ߏ-ߞߊߙߏ߫ ߞߊ߬ߝߊ߫ ߂ ߟߋ߬ ߘߌ߫ ߞߊ߬ߝߊ߫ ߁߀߀ ߘߐ߫.

ߊ߬ ߞߊ߬ ߞߏ߲߬ߓߏ߬ߦߊ ߡߐ߬ߟߐ߲ ߛߐ߬ߘߐ߲߫ ߊ߬ ߝߊ߬ߞߊ߲ ߘߐ߫ ߂߀߁߆ ߟߊ߫ ߊ߬ ߛߌ߭ ߛߊ߲߬ ߂߈ ߡߊ߬، ߊ߬ ߟߊ߫ ߞߝߊ߬ ߟߊߦߌ߬ߙߌ߲߬ߘߌ߬ߣߍ߲߫ ߡߐ߬ߟߐ߲߬ ߜߍߟߍ߲ ߏ߬ ߘߏ߫ ߟߎ߫ ߟߋ߬ ߓߎ߬ߞߊ߬ߙߌ ߟߊ߫ ߔߌߦߐߔߌߦߐ ߣߌ߫ ߡߎߛߟߌ߬ߡߎ߲ ߠߊ߫ ߔߌߦߐߔߌߦߐ ߣߌ߫ ߞߎ߬ߙߊ߬ߣߊ ߝߐߘߊ ߟߎ߬ ߖߌ߰ ߞߎ߲ߧߊ ߣߌ߫ ߡߊ߯ߟߞߌ߫ ߟߊ߫ ߛߋ߲߬ߓߍ߲ ߣߌ߫ ߝߘߎ ߥߘߋ߬ߥߘߋ߬ߟߌ ߣߌ߫ ߝߘߎ ߟߍߙߊ ߣߌ߫ ߡߏߙߌ߬ ߟߊ߫ ߘߊ߲߬ߘߊ߲ ߠߎ߬ ߘߌ߫߸ ߞߵߏ߬ ߓߍ߯ ߟߊ߫ ߞߎ߬ߙߊ߬ߣߊ ߛߎߓߌߢߍ ߞߊ߲߬، ߊ߬ ߣߌ߫ ߛߌߦߊߡߊ߲߫ ߜߘߍ߫ ߟߎ߫.

ߊ߬ ߡߊߖߌ߰ߣߍ߲߫ ߞߊ߬ߦߋ߫ ߟߋ߬ ߕߋ߲߬߸ ߡߊ߬ߘߋ߲߫ ߡߊ߬ߟߌ ߟߊ߫.